Cyber-shot felhasználói útmutató
Nyomtatás
Legfelső oldal > Használat a számítógéppel > A szoftver használata > A „PlayMemories Home” telepítése (Windows)

## A „PlayMemories Home” telepítése (Windows)

A „PlayMemories Home” (Windows) elindítása
A „PlayMemories Home Help Guide” (Windows) elérése

1. Kapcsolja be a fényképezőgépet és a számítógépet, majd csatlakoztassa a fényképezőgépet a számítógéphez a micro USB-kábel (mellékelt) (A) segítségével.

Windows 7: A számítógépen megjelenik az Eszközállapot menüképernyő.

1. Windows 7: Válassza a „PlayMemories Home” lehetőséget az Eszközállapot menüképernyőn.
   Windows XP/Windows Vista: Kattintson ide: [Computer] (Windows XP esetén [My Computer]) [PMHOME], majd kattintson duplán a [PMHOME.EXE] fájlra.

1. A képernyőn megjelenő utasításokat követve folytassa a telepítést.

A telepítés befejezése után elindul a „PlayMemories Home” (Lite Version).

- A számítógépen megjelenik a „PlayMemories Home” szoftver „Expanded Feature” kiegészítésének telepítéséhez az útmutató képernyő. A képernyőn megjelenő utasításokat követve folytassa a telepítést.

- Az „Expanded Feature” telepítéséhez a számítógépnek csatlakoznia kell az internetre. Ha anélkül indítja el a programot, hogy telepítené ezeket a funkciókat, akkor megjelenik a telepítési útmutató, ha olyan funkcióra kattint, amely csak az „Expanded Feature” kiegészítéssel használható.

- A „PlayMemories Home” programmal kapcsolatos részleteket lásd: (PlayMemories Home Help Guide) vagy az alábbi PlayMemories Home támogatási oldalon (csak angol nyelven):
  http://www.sony.co.jp/pmh-se/

Megjegyzések

- Jelentkezzen be rendszergazdaként.

- Állítsa a MENU 2 [USB LUN Beállítás] beállítást [Több] értékre.

- Ha Windows 7 rendszeren nem aktiválódik az Eszközállapot menüképernyő, kattintson a következőkre: [Computer] ikon fényképezőgép ikon adathordozó ikonja, majd kattintson duplán a [PMHOME.EXE] fájlra.

- Windows 7 számítógépeken előfordulhat, hogy az Eszközállapot menüképernyő kezdetben semmi konkrét információval nem szolgál a készülékkel kapcsolatban. Ilyen esetben a képernyőn megjelenő utasításokat követve letöltheti a legfrissebb információkat.

- Előfordulhat, hogy újra kell indítani a számítógépet. Ha megjelenik az újraindítás megerősítését kérő párbeszédablak, a képernyőn lévő utasításokat követve indítsa újra a számítógépet.

- A számítógépe rendszerkörnyezetétől függően előfordulhat, hogy a DirectX nincs telepítve.

- A „PlayMemories Home” Mac gépen nem futtatható. Képek lejátszásához használja a Mac gépen lévő alkalmazást.

- Ha a „PlayMemories Home” már telepítve van a számítógépre, csatlakoztassa a fényképezőgépet a számítógéphez, és regisztrálja a fényképezőgépet a „PlayMemories Home” programmal. Az elérhető funkciók aktiválódnak.

- Ha a 2011 előtti modellekhez mellékelt „PMB (Picture Motion Browser)” szoftver már telepítve lett a számítógépre, a „PlayMemories Home” program telepítése felül fogja írni. Utána a „PMB” egyes funkciói nem lesznek elérhetők.

### A „PlayMemories Home” (Windows) elindítása

1. Kattintson duplán az asztalon található (PlayMemories Home) ikonra.

- A „PlayMemories Home” indítása a Start menüből: [Start] [All Programs] (PlayMemories Home).

### A „PlayMemories Home Help Guide” (Windows) elérése

1. Kattintson duplán az asztalon található (PlayMemories Home Help Guide) ikonra.

- A „PlayMemories Home Help Guide” indítása a Start menüből: [Start] [All Programs] [PlayMemories Home] [PlayMemories Home Help Guide].

Vissza a tetejére