Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Memóriakártya

## Memóriakártya

Memóriakártya
A memóriakártya adapter (külön megvásárolható) használatával kapcsolatos megjegyzés
„Memory Stick”
„Memory Stick Duo” és szabványos méretű „Memory Stick” nyílás
Megjegyzések a „Memory Stick Micro” (külön megvásárolható) használatáról

### Memóriakártya

Memóriakártya | Megnevezése a Felhasználói útmutatóban
Memory Stick PRO Duo | „Memory Stick Duo”
Memory Stick PRO-HG Duo
Memory Stick Duo
Memory Stick Micro (M2) | „Memory Stick Micro”
Memory Stick Micro (Mark2)
SD memóriakártya | SD-kártya
SDHC memóriakártya
SDXC memóriakártya
microSD memóriakártya | microSD memóriakártya
microSDHC memóriakártya

- MultiMediaCard nem használható.

- A legfeljebb 32 GB-os „Memory Stick Duo” és a legfeljebb 64 GB-os SD-kártyákat teszteltük, és igazoltan használhatók a fényképezőgéppel.

- A fényképezőgép helyes működése legfeljebb 16 GB-os „Memory Stick Micro” és legfeljebb 32 GB-os microSD memóriakártya használata esetén bizonyított.

- Mozgóképek felvételéhez az alábbi memóriakártyák használata ajánlott:

- (Mark2) („Memory Stick PRO Duo” (Mark2))

- („Memory Stick PRO-HG Duo”)

- (Mark2) („Memory Stick Micro” (Mark2))

- SD kártya (Class 4 vagy gyorsabb), microSD memóriakártya (Class 4 vagy gyorsabb)

Megjegyzések

- A memóriakártya megbízható működése érdekében ajánlatos a fényképezőgéppel formázni az először használt memóriakártyákat. Ügyeljen arra, hogy a formázás töröl minden adatot a memóriakártyáról. Ezeket az adatokat nem lehet később helyreállítani. A fontos adatokról készítsen biztonsági másolatot számítógépre vagy más tárolóeszközre.

- A képek gyakori rögzítése/törlése miatt a memóriakártyán tárolt adatok töredezetté válhatnak. Előfordulhat, hogy nem lehet elmenteni vagy rögzíteni mozgóképeket. Ilyen esetben mentse a képeket számítógépre vagy más tároló eszközre, majd: [Formázás].

- Nem garantálható, hogy a számítógéppel formázott memóriakártya működik a fényképezőgéppel.

- Az adatolvasási/-írási sebesség a memóriakártya és a használt eszköz kombinációjától függően eltérő.

- Az adatok az alábbi esetekben sérülhetnek:

- Ha olvasás vagy írás közben eltávolítják a memóriakártyát, illetve kikapcsolják a kamerát

- Ha a memóriakártyát statikus elektromosságnak vagy elektromos zajnak kitett környezetben használja

- Javasoljuk, hogy a fontos adatokról készítsen biztonsági másolatot.

- Ne ragasszon címkét se a memóriakártyára, se a memóriakártya adapterre.

- Ne érintse meg a kezével vagy fémtárggyal a memóriakártya kivezetéseit.

- Ne ütögesse, hajlítsa meg vagy ejtse le a memóriakártyát.

- Ne szedje szét, és ne alakítsa át a memóriakártyát.

- Ne tegye ki a memóriakártyát víz hatásának.

- Ne hagyja a memóriakártyát kisgyermekek számára elérhető helyen. Véletlenül lenyelhetik.

- Olyan memóriakártyát helyezzen be a memóriakártya-nyílásba, amely méretben beleillik. Ellenkező esetben meghibásodás következhet be.

- Ne használja, vagy tárolja a memóriakártyát a következő feltételek között:

- Magas hőmérsékletű helyek, mint a napon parkoló gépkocsi belseje

- Közvetlen napfénynek kitett helyek

- Magas páratartalmú vagy maró anyagok jelenlétének kitett helyek

### A memóriakártya adapter (külön megvásárolható) használatával kapcsolatos megjegyzés

- Amikor memóriakártyát helyez be egy memóriakártya adapterbe, ügyeljen arra, hogy a memóriakártyát a helyes irányban, teljesen helyezze be. A nem megfelelő behelyezés hibás működést okozhat.

- Ha „Memory Stick Micro” vagy microSD memóriakártyát használ, akkor helyezze a kártyát megfelelő memóriakártya adapterbe.

### „Memory Stick”

A fényképezőgéppel használható „Memory Stick” típusok az alábbi táblázatban találhatók. Az összes „Memory Stick” funkció tökéletes működése azonban nem garantálható.

„Memory Stick” típus | Rögzítés/Lejátszás
Memory Stick Duo (MagicGate nélkül) | *1
Memory Stick Duo (MagicGate-tel) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4
Memory Stick Micro (M2) | *2
Memory Stick Micro (Mark2) | *2*3

*1 A párhuzamos interfész használatával megvalósuló nagysebességű adatátvitel nem támogatott.
*2 A „Memory Stick Duo” és a „Memory Stick Micro” kártyák támogatják a MagicGate funkciókat. A MagicGate egy kódolást alkalmazó szerzőijog-védelmi technológia. A fényképezőgép nem tud olyan adatokat rögzíteni/lejátszani, amelyhez MagicGate funkciók szükségesek.
*3 Az AVCHD formátumú [1440×1080 12M] méretű mozgóképek nem rögzíthetők „Memory Stick” adathordozóra, csak „Memory Stick PRO Duo”, „Memory Stick PRO-HG Duo” vagy „Memory Stick Micro” (Mark2) adathordozóra.
*4 A fényképezőgép nem támogatja a 8 bites párhuzamos adatátvitelt. A „Memory Stick PRO Duo”-val megegyező 4 bites párhuzamos adatátvitelt végzi.

### „Memory Stick Duo” és szabványos méretű „Memory Stick” nyílás

A „Memory Stick Duo” kártyát úgy használhatja, hogy azt a (külön megvásárolható) „Memory Stick Duo” adapterbe helyezi.
„Memory Stick Duo” adapter

### Megjegyzések a „Memory Stick Micro” (külön megvásárolható) használatáról

- A termék kompatibilis a „Memory Stick Micro” („M2”) kártyával. Az „M2” a „Memory Stick Micro” rövidítése.

- Ha a fényképezőgépet „Memory Stick Micro” kártyával használja, mindenképp helyezze a „Memory Stick Micro” kártyát egy – a Duo nagyságával megegyező méretű – „M2” adapterbe. Ha a „Memory Stick Micro” kártyát a Duo nagyságával megegyező „M2” adapter nélkül helyezi a gépbe, előfordulhat, hogy nem fogja tudni kivenni azt a fényképezőgépből.

- Ne hagyja a „Memory Stick Micro”-t kisgyermekek számára elérhető helyen. Véletlenül lenyelhetik.

Vissza a tetejére